Zef Çoba

Zef Çoba (Shkodër, l. 1951) është kompozitor dhe mjeshtër kori shqiptar, i famshem për kompozimin e këngës "Xhamadani vija vija".

 Biografia 
Që në fëmijëri ka manifestuar pasionin e tij për muzikën. Ka mbaruar studimet në Akademinë e Arteve në
Tiranë, në vitin 1974, në degën e dirigjimit koral, nën drejtimin e pedagoges
Rozmari Jorganxhi.

Pas mbarimit të shkollës, punoi në qytetin e
Peshkopisë e më pas në Shkodër me detyrën e përgjegjësit të muzikës, pranë
Shtëpive të Kulturës së këtyre qyteteve. Ka studiuar trashëgiminë e pasur
folklorike, kryesisht të trevave ku ka punuar, si dhe në mënyrë autodidakte ka
zhvilluar studime në fushën e kompozicionit.

Në vitin 1989, me vendim
të “Lidhjes së Shkrimtarëve dhe Artistëve” të Shqipërisë, del në profesion të
lirë si kompozitor. Në vitin 1991 fillon punë në Radio – Shkodra,
gazetar i emisioneve dhe programeve muzikore, si dhe kryeredaktor.

Qe nga viti 2003 punon në
Universitetin e Arteve Tiranë ne Fakultetin e Muzikës, pedagog në lëndët e
dirigjimit koral, klasës korale, muzikë dhome, harmoni etj.

Në vitet 1997 deri 2001,
jep kontributin e tij si dirigjent i korit ”Dom Mikel Koliqi” të Kishës
Katedrale në Shkodër. Në vitin 2004 drejton korin e Kishës Katedrale “Shën
Pali” në Tiranë. Qe nga viti 2010 e ne vazhdim është drejtues i Korit të Kishës
së Shën Françeskut në Gjuhadol, Shkodër.

Ka qenë anëtar i bordit të fondacionit
SOROS dega Shkodër (1997-2000), anëtar i bordit te

fondacionit PRO HELVETIA
Tiranë (2002 – 2004), anëtar i bordit CREATIVE CITY me qendër në Shkodër (2004-2008).
Që në vitin 1983, është sekretar i muzikës për Degën e Lidhjes së Shkrimtarëve
dhe Artistëve në Shkodër. Ka kompozuar vepra e pjesë të ndryshme vokale e
instrumentale, muzikën e 16 filmave artistikë:
1- Shpella e Piratëve.
 Muzikë për teatër, këngë në stil
të traditës së këngës qytetare shkodrane, për fëmijë etj. shumë prej të cilave
kanë fituar popullaritet absolut. Ka kompozuar një cikël me romanca vokale të
titulluar “Kënga e njeriut”; ciklin me këngë korale për fëmijë “E drejta dhe e
shtrembra”, shumë përpunime këngësh popullore për kor, për solistë dhe kor etj.
Është autori i këngës "Djali kumbares" me tekst te Fadil Krajes dhe kompozitori i kenges  shume te njohur“Xhamadani vija vija”, te cilën e ka
kompozuar ne vitin 1993.

Në vitin 1999 ka themeluar në Shkodër Shoqatën
MIQTE E MUZIKES “ROZAFA EXPRESSION” e cila 
ka katër seksione: Korin e të rriturve ”Rozafa Expression”, seksionin e  këngëtarëve popullorë “Në lulishten e këngës
shkodrane”, grupin vokal të fëmijëve “Loja e notave muzikore” dhe seksionin
“Miqtë e Muzikës”. Kori i kësaj Shoqate ka zhvilluar e zhvillon një
aktivitet artistik e kulturor, kombëtar e ndërkombëtar, duke marre pjese me
sukses ne festivale e veprimtari te rëndësishme..

I eshte besuar detyra për
ngritjen e Akademisë se Arteve ne Shkodër, me datën 8.10.2012 me dekret te Presidentit te Republikës emërohet
Rektor i saj. Jep leksione pranë
Fakultetit te Muzikës te kësaj Akademie, në lëndët e Edukimit Koral dhe
harmoni.

Në drejtim,
gjithnjë është karakterizuar nga një punë me disiplinë e kërkesa të larta
artistike, për këtë në turnetë e zhvilluara si brenda dhe jashtë vendit, është
vlerësuar me konsiderata të larta.

 Tituj nderi 
 Mban titullin Akademik « Profesor »,i dhëne nga Komisioni i Vlerësimit te Titujve Akademik (6.09.2012).
 Mirënjohja e qytetit » - nga Këshilli Bashkiak i qytetit Shkodër, me 8.11.2014 
 “Mirënjohje” dhënë nga Perfekti i Qarkut Shkodër  me rastin e 100 vjetorit te pavarësisë (27.11.201).
 Anëtar i Bordit të “Forumit Ballkanik të Muzikës Korale”
 “Ambasador për paqen” - dhënë nga Federata Universale e Paqes.
 Anëtarë i Lidhjes së Shkrimtareve dhe Artisteve të Shqipërisë, që në vitin 1978
 Sekretar i muzikës i Lidhjes se Shkrimtarëve dhe Artistëve te Shqiperise dega Shkodër, që nga viti 1983.
 “Nderi i Kulturës Dibrane”- dhënë nga Këshilli Bashkiak Peshkopi(2011)
 “Anëtar nderi” i Shoqatës Kulturore Artistike “BESA” në Mal të Zi.
 “Anëtar nderi” i Shoqatës “Madonna di San Giovanni” Ripatransone-Itali.
 “Madre Teresa”- dhënë nga Instituti Italian i Kulturës Tiranë
 “Naim Frashëri” i Klasës III - Urdhër i dhënë nga Presidiumi i Kuvendit Popullor me 07.09.1989
 “Kryetar nderi” i Shoqatës “Rrok Jakaj”- Shkodër
 Kryetar i Shoqatës  Miqtë e Muzikës „Rozafa Expression“- Shkoder
 Anëtar i Bordit Artistik të Teatrit Migjeni - Shkoder
 Anëtar i Bordit të TV Rozafa – Shkoder, etj

 Referime 

Kategoria:Muzikantë shqiptarë
Kategoria:Kompozitorë shqiptarë
Kategoria:Biografi shqiptare
Kategoria:Lindje 1951
Kategoria:Njerëz nga Shkodra